
Referat de aprobare
privind aprobarea dezmembrării imobilului teren, în suprafață de 180772 mp, având NC 52519, proprietatea Municipiului Drobeta Turnu Severin, 
 situat în comuna Izvoru Bîrzii, sat Halînga

Având în vedere :
· Necesitatea realizării obiectivului ”Înființarea unui parc fotovoltaic” din cadrul programului Operațional Insfrastructură Mare lansat de Ministerul Investițiilor și Proiectelor Europene: „Sprijinirea investițiilor destinate promovării producției de energie din surse regenerabile pentru consumul propriu la nivelul autorităților publice locale” ;
· Adresa SC Brantner Servicii Ecologice SRL nr. 42367/07.11.2022 prin care ne comunică acordul privind dezmembrarea, respectiv dimininuarea cu suprafața de 50000 mp din terenul în suprafață totală de 180772 mp în vederea realizării obiectivului ”Înființarea unui parc fotovoltaic”;
· Certificatul de urbanism nr. 83/09.11.2022 emis de Primăria comunei Izvoru Bîrzii;
· Dispozițiile art. 879 alin. (2) din Legea nr. 287/2009 privind Codul civil conform cărora ”imobilul înscris în cartea funciară se modifică și prin dezlipiri, dacă se desparte o parte din imobil sau se micșorează întinderea acestuia”;
· Dispozițiile art. 880 alin. (1) din Legea nr. 287/2009 privind Codul civil conform cărora ”în caz de alipire sau dezlipire, imobilele rezultate se vor transcrie în cărți funciare noi, cu menționarea noului număr cadastral pentru fiecare imobil, iar cartea funciară sau, după caz, vechile cărți funciare se vor închide, fără a se mai putea redeschide pentru alte înscrieri”;
· Dispozițiile art. 25 alin. (2) din Legea nr. 7/1996 privind cadastrul și publicitatea imobiliară conform cărora ”actele de alipire si dezlipire a imobilelor înscrise în cartea funciară se încheie în forma autentică”;	
· Dispozițiile art. 27 din Legea nr. 7/1996 conform, cărora ”imobilele ce aparțin domeniului public si privat al statului sau, după caz, al unității administrativ-teritoriale se vor înscrie în cărți funciare speciale ale unității administrativ - teritoriale pe care sunt situate, cu excepțiile prevăzute de lege, iar cărțile funciare speciale se țin de către birourile teritoriale ale oficiului teritorial”.
În acest context, propun ca în sedința Consiliului Local al Municipiului Drobeta Turnu Severin, să se supună spre dezbatere și adoptare proiectul de hotărâre privind aprobarea documentației tehnice cadastrale cu propunerea de dezmembrare a imobilului teren, înscris in CF a UAT Izvoru Bîrzii 52519, având NC 52519, situat în comuna Izvoru Bîrzii, sat Halînga.
INIȚIATOR,
PRIMAR
MARIUS VASILE SCRECIU

